اضطهاد مكسيميان هو اضطهاد شنيع اتعرض ليه مسيحيين مصر تحت الاحتلال الرومانى. الامبراطور جاليريوس اللى اضطهد و عذب فى المسيحيين المصريين و سخرهم فى مناجم التعدين بدل المجرمين اتنازل سنة 305 عن عرش الامبراطوريه الرومانيه لمكسيميان Maximian اللى طوالى كمل مسيرة الإضطهاد الرومانيه و سوم مسيحيين مصر بعذاب و تنكيل من كل شكل و نوع ، و فى عهده اتقتل الالاف من مسيحيين مصر فى مدابح رهيبه و لدرجة ان مؤرخ كتب ان المقتولين كانو بيتشالو بسرعه و بيترمو فى البحر. فى الإضطهاد ده استشهد بطريرك اسكندريه التامن بطرس الاول اللى اتلقب " خاتم الشهدا " اكمنه كان اخر بطريرك يستشهد فى عصر الاحتلال الرومانى. بعد مكسيميان حكم الامبراطوريه الرومانيه قنسطنطينوس الاول اللى اعتنق المسيحيه و نهى عصور اضطهاد المسيحيين. لكن اضطهاد مسيحيين مصر رجع تانى. ففى عهد ابنه قنسطنطينوس التانى اللى قعد على العرش سنة 337 رجع الاضطهاد من تانى رغم ان الامبراطوريه اعتنقت المسيحيه. المره دى الإضطهاد كان بسبب تعصب و اختلافات مذهبيه.